चैनल एक्सेस मैथड
दूरसंचार और कंप्यूटर नेटवर्क में चैनल एक्सेस मैथड या मल्टीपल एक्सेस मैथड वो तरीके हैं,जिनसे एक ही संचार माध्यम से जुड़े दो या दो से अधिक टर्मिनलों को संचारित किया जा सकता है और उस माध्यम की क्षमता का साझा करके प्रयोग किया जा सकता है। ऐसी साझा हुऐ संचार माध्यमों के उदाहरण वायरलेस नेटवर्क, बस नेटवर्क, रिंग नेटवर्क और अर्ध-द्वैध मोड में संचालित पॉइंट-टू-पॉइंट लिंक होता हैं। चैनल एक्सेस मैथड मल्टीप्लेक्सिंग पर आधारित है, जिससे कई डेटा स्ट्रीम या सिग्नल एक ही संचार चैनल या ट्रांसमिशन माध्यम साझा कर सकते हैं। इस संदर्भ में, भौतिक परत द्वारा बहुसंकेतन (मल्टीप्लेक्सिंग) प्रदान किया जाता है। चैनल एक्सेस मैथड मल्टीपल एक्सेस प्रोटोकॉल और कंट्रोल मैकेनिज्म का हिस्सा भी हो सकता है, जिसे मध्यम अभिगम नियंत्रण (मीडियम एक्सेस कंट्रोल/MAC) भी कहा जाता है। मीडियम एक्सेस कंट्रोल विभिन्न उपयोगकर्ताओं को मल्टीप्लेक्स चैनलों को सौंपने और उनको टकराव से बचाने जैसे मुद्दों को संभालता है। मीडियम एक्सेस कंट्रोल OSI मॉडल की डेटा लिंक परत में एक उप-परत है और TCP/IP मॉडल की लिंक परत का एक घटक है।